கேள்வி: கோத்தாரிக் கல்விக் குழு - கோத்தாரிக் கல்விக் குழு தோற்றம் பற்றி விளக்கவும்.
பதில்: இந்திய பாராளுமன்றம் 14 ஜூலை 1964ல் கொண்டுவந்த தீர்மானத்தின் படி, அன்றைய பல்கலைக்கழக மானியக் குழு (இந்தியா) தலைவராக இருந்த போராசிரியர். டவுளத் சிங் கோத்தரி அவர்களின் தலைமையில் இக்குழு அமைக்கப்பட்டது. எனவே இக்குழு கோத்தாரிக் கல்விக் குழு என அழைக்கப்படுகின்றது. 14 உறுப்பினர்கள், 1 செயலர், 1 இணைச் செயலர் மற்றும் 1 தலைவர் என மொத்தம் 17 உறுப்பினர்களைக் கொண்டது இக்குழு. குழுவின் தலைவர் பேராசிரியர். D.S. கோத்தாரி, பூனே நகரத்தில் அரசியல், பொருளாதாரக் கழகத்தின் நிதி, நிர்வாகம் மற்றும் திட்டமிடுதல் துறையின் தலைவராக விளங்கிய திரு. J.P. நாயக் செயலராகவும், J.F.மெக்டோகல் (J.F.McDougall) இணைச் செயலராகவும் நியமிக்கப்பட்டனர். பிரிட்டன், ஐக்கிய அமெரிக்க நாடு, பிரான்ஸ், ஜப்பான் மற்றும் சோவியத் யூனியன் ஆகிய நாடுகளின் கல்வியாளர்கள் தலா ஒருவர் வீதம் இக்குழுவில் உறுப்பினர்களாக நியமிக்கப்பட்டனர். மேலும் பல்வேறு நாடுகளைச் சார்ந்த 20 நிபுணர்களின் ஆலோசனைகளும் இக்குழுவுக்கு கிடைத்தது.
கேள்வி: கோத்தாரிக் கல்விக் குழு - அறிக்கையின் முக்கியப் பரிந்துரைகள் பற்றி விளக்கவும்.
பதில்: * 10+2+3 கல்விமுறை *14 வயது வரை கட்டாயக் கல்வி * ஆசிரியர் கல்வி மற்றும் மதிப்பூதியம் * மொழிகள் கற்றலில் தாய்மொழியுடன் கூடிய மும்மொழிக் கொள்கை * சமமான கல்வி வாய்ப்பு * சமூகத் தொண்டுடன் பணி அனுபவம் * பகுதிநேரக் கல்வி மற்றும் தொலைதூரக் கல்வி * இடைநிலைக் கல்வியை தொழிற்சார்புடையதாக்குதல் * பெண்களுக்கான இடைநிலைக் கல்வி * அறிவியல் அடிப்படையிலும், வகுப்பறைச் செயல்முறையிலும் சீர்திருத்தம்